**Lars Philip Bjørge Granath** (s. 4. syyskuuta 2002 Asker, Norja) on norjalainen jääkiekkoilija, joka pelaa SM-liigajoukkue Tapparassa. Hän on pelipaikaltaan oikea laitahyökkääjä. Granath laukoo oikealta.

Ura
---

### Seuraura

Granath on Frisk Askerin kasvatti. Hän voitti kaudella 2017–2018 seuran U16-joukkueen sisäisen piste-, maali- ja syöttöpörssin tehoilla 36+36=72, joilla Granath sijoittui koko Norjan U16-sarjan maalipörssissä neljänneksi ja pistepörssissä viidenneksi. Hänen kautensa päättyi hopeaan. Granath pelasi ison osan kaudestaan myös Frisk Askerin U18-joukkueessa. Hän voitti joukkueen sisäisen piste- ja syöttöpörssin tehoilla 14+22=36 sekä sisäisen tehotilaston lukemalla +23. Granath pelasi osan kaudestaan myös Frisk Askerin U20-joukkueessa, jossa hän voitti Norjan-mestaruuden.

Kaudeksi 2018–2019 Granath päätti siirtyä vain 15-vuotiaana Ruotsiin ja Frölunda HC:n organisaatioon. Hän pelasi kauden suurimmaksi osaksi seuran J18-joukkueessa, jossa Granath voitti J18 Allsvenskanin mestaruuden. Kaudella 2020–2021 hän oli tehoilla 7+15=22 Frölundan J20-joukkueen sisäisessä pistepörssissä toisena Theodor Niederbachin jälkeen, kunnes koronavirusrajoitukset keskeyttivät kauden Ruotsin juniorisarjoissa jo lokakuussa 2020. Marraskuussa seura lainasi Granathin Ruotsin kolmanneksi korkeimmalle sarjatasolle HockeyEttan-joukkue Hanhals IF:ään, jossa hän pelasi 18 runkosarjaottelua tehopistein 6+9=15. Granath debytoi kauden aikana myös Frölundan SHL-joukkueessa, jossa hän sai tililleen kaksi runkosarjaottelua. Granath sai tililleen ensimmäisen SHL-ottelunsa 10. joulukuuta 2020 vieraissa HV71:tä vastaan. Hän ei saanut ottelussa kuitenkaan peliaikaa. Ensimmäiset jääaikansa SHL:ssä Granath sai seuraavassa ottelussa 12. joulukuuta 2020 Malmö Redhawksia vastaan. Hän sai ottelussa peliaikaa 57 sekuntia.

Granath siirtyi kaudeksi 2021–2022 Rögle BK:n J20-joukkueeseen. Joulukuussa 2021 hän teki seuran kanssa loppukauden kattavan SHL-sopimuksen. Granath pelasi liigassa loppukaudella 40 runkosarjaottelua tehopistein 1+1=2 ja kymmenen playoff-ottelua ilman tehopisteitä. Hän teki SHL-uransa avausmaalin 3. maaliskuuta 2022 vieraissa IK Oskarshamnia vastaan. Granath pelasi myös Mestarien liigassa yhdeksän ottelua tehden yhden syöttöpisteen. Hän voitti CHL:n mestaruuden. Tammikuussa 2022 NHL-varaamaton Granath kertoi norjalaisen *TV 2*-kanavan haastattelussa käyneensä neuvotteluita joidenkin NHL-seurojen kanssa. Kanavan mukaan hänestä oli kiinnostuneita ainakin Toronto Maple Leafs ja Vegas Golden Knights.

Kaudeksi 2022–2023 Granath siirtyi vuoden mittaisella sopimuksella SM-liigajoukkue Tapparaan. Hän voitti Suomenmestaruuden sekä jo toisen peräkkäisen Mestarien liigan mestaruutensa. Helmikuussa 2023 Granath teki Tapparan kanssa vuoden mittaisen jatkosopimuksen.

### Maajoukkueura

Granath edusti Norjaa MM-kilpailuissa vuonna 2023. Yhteensä hän on pelannut kahdeksan A-maaottelua tehden yhden syöttöpisteen. Granath teki A-maajoukkuedebyyttinsä Meca Hockey Gamesissa 10. marraskuuta 2022 Latviaa vastaan. Hänet merkittiin Norjan kolmosketjun vasempaan laitaan André Bjelland Strandborgin ja Samuel Solemin viereen. Granath keräsi ottelusta teholukeman –2.

Granath pelasi myös alle 20-vuotiaiden IA-divisioonan MM-kilpailuissa vuosina 2020 ja 2022, joista jälkimmäinen turnaus päättyi pronssiin. Hän pelasi myös alle 18-vuotiaiden IA-divisioonan MM-kilpailuissa vuonna 2019.

Muuta
-----

Granath harrasti 13–14-vuotiaaksi asti myös jalkapalloa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2017–2018 | Frisk Asker | Norja U20 | 4 | 1 | 2 | 3 | 2 | 2 | 0 | 0 | 0 | 0 |
| 2018–2019 | Frölunda HC | SuperElit | 7 | 2 | 1 | 3 | 2 | – | – | – | – | – |  |  |  |  |  |  | U18 D1A | 5 | 1 | 2 | 3 | 0 |
| 2019–2020 | Frölunda HC | SuperElit | 31 | 4 | 5 | 9 | 20 | – | – | – | – | – |  |  |  |  |  |  | JMM D1A | 5 | 0 | 2 | 2 | 0 |
| 2020–2021 | Frölunda HC | J20 Nationell | 19 | 7 | 15 | 22 | 35 | – | – | – | – | – |
|  | Frölunda HC | SHL | 2 | 0 | 0 | 0 | 0 | – | – | – | – | – |
|  | Hanhals IF | HockeyEttan | 18 | 6 | 9 | 15 | 4 | – | – | – | – | – |
| 2021–2022 | Rögle BK | J20 Nationell | 20 | 10 | 17 | 27 | 2 | 5 | 2 | 2 | 4 | 0 |  |  |  |  |  |  | JMM D1A | 5 | 1 | 3 | 4 | 0 |
|  | Rögle BK | SHL | 40 | 1 | 1 | 2 | 4 | 10 | 0 | 0 | 0 | 0 |
| 2022–2023 | Tappara | SM-liiga | 56 | 4 | 10 | 14 | 10 | 13 | 0 | 1 | 1 | 2 | Kanada-malja |  |  |  |  |  | MM | 2 | 0 | 1 | 1 | 0 |
| 1 kausi | yhteensä | SM-liiga | 56 | 4 | 10 | 14 | 10 | 13 | 0 | 1 | 1 | 2 |
| 2 kautta | yhteensä | SHL | 42 | 1 | 1 | 2 | 4 | 10 | 0 | 0 | 0 | 0 |

Lähteet
-------

* Philip Granath The Internet Hockey Databasessa (englanniksi)
* Philip Granath Eurohockey-sivustolla (englanniksi)
* Philip Granath *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Philip Granath *Elite Prospects*. Everysport Media Group AB.  (englanniksi)
2. ↑  Elite Prospects - Norway U16 Stats 2017-2018 *eliteprospects.com*. Everysport Media Group AB. Viitattu 3.8.2022. (englanniksi)
3. ↑  Elite Prospects - Frisk Asker *eliteprospects.com*. Everysport Media Group AB. Viitattu 3.8.2022. (englanniksi)
4. ↑  Elite Prospects - Frölunda HC J20 *eliteprospects.com*. Everysport Media Group AB. Viitattu 3.8.2022. (englanniksi)
5. ↑  Inför Troja/Ljungby på bortaplan *eliteprospects.com*.  14.11.2020. Hockeyettan. Viitattu 3.8.2022. (ruotsiksi)
6. ↑  Philip Granath *SHL.se*. SHL AB. Viitattu 3.8.2022. (ruotsiksi)
7. ↑  Ekholm, Peter: Rookiekontrakt till Granath *roglebk.se*.  29.12.2021. Rögle Marknads AB. Viitattu 3.8.2022. (ruotsiksi)
8. ↑  Philip Granath *SHL.se*. SHL AB. Viitattu 3.8.2022. (ruotsiksi)
9. 1 2  Kristoffersen, Erlend Borren: Norske Philip (19) avslører interesse fra NHL-klubber *tv2.no*.  13.1.2022. TV 2 Gruppen AS. Viitattu 3.8.2022. (norjaksi)
10. ↑  Norjalainen Philip Granath vahvistamaan hyökkäystä *tappara.fi*.  25.5.2022. Tamhockey Oy. Viitattu 3.8.2022.
11. ↑  Seppä, Lassi: Norjalaishyökkääjä Granath jatkaa Tapparassa *Jatkoaika.com*.  28.2.2023. Jatkoaika r.y. Viitattu 28.2.2023.
12. ↑  ISHOCKEY LIVE *hockey.no*.  10.11.2022. Norges Ishockeyforbund. Viitattu 24.7.2023. (norjaksi)

Tappara – SM-liiga
1 Heikkinen |
5 Bäckman |
11 Camper |
13 Kemiläinen (**A**) |
15 Somppi |
17 Halloran |
22 Luoto |
23 Kohonen |
26 Kulonummi |
27 Tanus |
28 Leskinen |
30 Heljanko |
31 Rönni |
33 Vittasmäki |
39 Kärki |
41 Manninen |
42 Rauhala (**C**) |
43 Ahlroth |
63 Tuulola |
73 Baptiste |
75 Mužík |
76 Levtchi |
86 Granath |
90 Liedes |
91 Puhakka |
95 Savinainen |
-- Keskinen |
-- Nykänen |
-- Rautiainen |
-- Saari |
-- Tammela  

Valmentajat Grönborg – Juujärvi – Puistola – Karjalainen – Näykki – Haverinen – Konttinen